CELEX: 62011FN0057
Language: mt
Date: 2011-05-23 00:00:00
Title: Kawża F-57/11: Rikors ippreżentat fit- 23 ta’ Mejju 2011 — ZZ vs Il-Kummissjoni

16.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/33
            
         Rikors ippreżentat fit-23 ta’ Mejju 2011 — ZZ vs Il-Kummissjoni
   (Kawża F-57/11)
   2011/C 211/68
   Lingwa tal-kawża: it-Taljan
   
      Partijiet
   
   
      Rikorrenti: ZZ (rappreżentanti: B. Cortese u C. Cortese, avukati)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni tal-Kummissjoni li ma tirrikonoxxix l-effett tal-aċċettazzjoni, mir-rikorrent, tal-pożizzjoni ta’ uffiċjal bi prova (assistent) fiċ-Ċentru Komuni ta’ Riċerka bħala assistent tekniku, offruta lilu mill-Kummissjoni, u t-talba għall-kumpens għad-danni materjali u morali.
   
      Talbiet tar-rikorrenti
   
   
               —
            
            
               jannulla d-deċiżjoni tal-Kummissjoni, li tinsab fl-ittra tagħha tal-5 ta’ Awwissu 2010, li ma tirrikonoxxix l-effett tal-aċċettazzjoni, mir-rikorrent, tal-pożizzjoni ta’ uffiċjal bi prova (assistent) fiċ-Ċentru Komuni ta’ Riċerka, f’Ispra, bħala assistent tekniku, offruta lilu mill-Kummissjoni permezz tad-deċiżjoni li tinsab fl-ittra tat-30 ta’ Lulju 2010, mibgħuta lilu permezz tal-posta elettronika fit-30 ta’ Lulju 2010, u li tirrevoka dik l-offerta;
            
         
               —
            
            
               jannulla, sa fejn hu meħtieġ, l-atti preparatorji għall-imsemmija deċiżjoni kkontestata;
            
         
               —
            
            
               jannulla, sa fejn hu meħtieġ, id-deċiżjoni tal-Awtorità tal-Ħatra li tirrifjuta l-ilment imressaq mir-rikorrenti u li tinsab fl-ittra tal-10 ta’ Frar 2011, ikkomunikata lir-rikorrent l-għada;
            
         
               —
            
            
               jikkundanna lill-Kummissjoni tħallas kumpens għad-danni materjali li jirriżultaw mid-deċiżjoni li ma tirrikonoxxix l-effett tal-aċċettazzjoni, mir-rikorrent, tal-pożizzjoni bi prova (assistent) fiċ-Ċentru Komuni ta’ Riċerka, f’Ispra, bħala assistent tekniku, offruta lilu mill-Kummissjoni permezz tad-deċiżjoni li tinsab fl-imsemmija ittra tat-30 ta’ Lulju 2010; il-ħsara qiegħda tiġi provviżorjament ikkwantifikata billi tiġi kkalkolata d-differenza bejn ir-remunerazzjoni totali reali li rċieva r-rikorrent fil-pożizzjoni tiegħu bħala aġent temporanju fiċ-Ċentru Komuni ta’ Riċerka u dik li kien ikun intitolat għaliha kieku ġie tempestivament impjegat wara l-aċċettazzjoni tal-imsemmija offerta għall-pożizzjoni ta’ uffiċjal fl-ewwel skala tal-grad AST 3, biż-żieda tal-interessi moratorji;
            
         
               —
            
            
               jikkundanna lill-Kummissjoni tħallas kumpens għad-danni morali li jirriżultaw mid-deċiżjoni li ma tirrikonoxxix l-effett tal-aċċettazzjoni, mir-rikorrent, tal-pożizzjoni ta’ uffiċjal bi prova (assistent) fiċ-Ċentru Komuni ta’ Riċerka, f’Ispra, bħala assistent tekniku, offruta lilu mill-Kummissjoni permezz tad-deċiżjoni li tinsab fl-imsemmija ittra tat-30 ta’ Lulju 2010, kif se jkun stabbilit ex æquo et bono mit-Tribunal tas-Servizz Pubbliku, u li qed jiġi indikat hawnhekk, provviżorjament, għal ammont daqs tliet darbiet ir-remunerazzjoni mensili bażika ta’ uffiċjal fl-ewwel skala fil-grad AST 3, fl-ammont totali ugwali għal EUR 10 001,31;
            
         
               —
            
            
               jikkundanna lill-Kummissjoni għall-ispejjeż.